ΠΕΡΙΕΧΟΜΕΝΑ
ΑΠΟΦΑΣΕΙΣ
Χαρακτηρισμός ως μνημείου του «Πάρκου Κολοκοτρώνη», στον Δήμο Ναυπλίου, Π.Ε. Αργολίδας,
Περιφέρειας Πελοποννήσου, φερομένης ιδιοκτησίας Δήμου Ναυπλίου.
Εν μέρει ανάκληση απόφασης αναδάσωσης για
έκταση 8.599,29 τ.μ., λόγω: α) μη υπαγωγής αυτής
στις διατάξεις και τους περιορισμούς της δασικής
νομοθεσίας και β) μη ακριβούς εντοπισμού, στη
θέση «Στρογγυλό χωράφι» περιοχής Τοπικής Κοινότητας Αρτεμισίας, Δημοτικής Ενότητας Καλα-
μάτας, του Δήμου Καλαμάτας, Νομού Μεσσηνίας.
Κήρυξη αναδασωτέας δημόσιας δασικής έκτασης - δημοσίου δάσους εμβαδού 406,00 τ.μ. στη
θέση «Μαύρη Λίμνα» περιοχής Τοπικής Κοινότητας Χανδρινού, Δημοτικής Ενότητας Χιλιοχωρίων,
Δήμου Πύλου - Νέστορος, Νομού Μεσσηνίας.
ΑΠΟΦΑΣΕΙΣ
Αριθμ.  696480
(1)
Χαρακτηρισμός ως μνημείου του «Πάρκου Κολοκοτρώνη», στον Δήμο Ναυπλίου, Π.Ε. Αργολίδας,
Περιφέρειας Πελοποννήσου, φερομένης ιδιοκτησίας Δήμου Ναυπλίου.
ΟI ΠΡΟΪΣΤΑΜΕΝΕΣ ΓΕΝΙΚΩΝ ΔΙΕΥΘΥΝΣΕΩΝ
ΑΡΧΑΙΟΤΗΤΩΝ ΚΑΙ ΠΟΛΙΤΙΣΤΙΚΗΣ
ΚΛΗΡΟΝΟΜΙΑΣ ΚΑΙ ΑΝΑΣΤΗΛΩΣΗΣ,
ΜΟΥΣΕΙΩΝ ΚΑΙ ΤΕΧΝΙΚΩΝ ΕΡΓΩΝ ΤΟΥ
ΥΠΟΥΡΓΕΙΟΥ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 109 του ν. 4622/2019 (Α’ 133) «Επιτελικό
Κράτος: Οργάνωση, λειτουργία και διαφάνεια της Κυβέρνησης, των κυβερνητικών οργάνων και της Κεντρικής
Δημόσιας Διοίκησης».
β) Του ν. 2039/1992 «Περί Κύρωσης της Σύμβασης για
την προστασία της Αρχιτεκτονικής Κληρονομιάς της Ευρώπης» (Α’ 61).
γ) Του ν. 3028/2002 «Για την προστασία των Αρχαιοτήτων και εν γένει της Πολιτιστικής Κληρονομιάς» (Α’ 153)
ιδίως της παρ. 4. του άρθρου 6.
δ) Του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7).
ε) Του άρθρου 1 του π.δ. 70/2015 (Α’ 114) σχετικά με
τη σύσταση Υπουργείου Πολιτισμού και Αθλητισμού.
στ) Του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121).
ζ) Του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
η) Tης υπό στοιχεία ΥΠΠΟΑ/ΥΠΟΥΡΓΟΣ/397848/12/
22.07.2019 κοινής απόφασης του Πρωθυπουργού και
της Υπουργού Πολιτισμού και Αθλητισμού για τον Διορισμό Μετακλητού Γενικού Γραμματέα Πολιτισμού στο
Υπουργείο Πολιτισμού και Αθλητισμού (Υ.Ο.Δ.Δ. 485).
2. Την υπό στοιχεία ΥΠΠΟΑ/ΑΤΝΕΚΕ/126621/460/
10.3.2020 υπουργική απόφαση (Β’ 793) με θέμα «Μεταβίβαση αρμοδιότητας τελικής υπογραφής στους Προϊ-
σταμένους των Γενικών Διευθύνσεων του Υπουργείου
Πολιτισμού και Αθλητισμού και σε έγγραφα που δεν
συνιστούν εκτελεστές ατομικές διοικητικές πράξεις».
3. Την υπό στοιχεία ΥΠΠΟA/ATNEKE/567515/2284/
14-10-2020 υπουργική απόφαση «Οργάνωση και Λειτουργία των Συμβουλίων του ν. 3028/2002 στο Υπουρ-
γείο Πολιτισμού και Αθλητισμού» (Β΄ 4612).
4. Την υπό στοιχεία ΠΠΟ/ΓΝΟΣ/49610/28.11.90 κοινή
υπουργικά απόφαση «Εξαίρεση από τον περιορισμό των
τριών υπογραφών» (Β’ 743).
5. Την Εισήγηση της Διεύθυνσης Προστασίας και Αναστήλωσης Νεώτερων και Σύγχρονων Μνημείων και τα
λοιπά στοιχεία του φακέλου.
6. Την ομόφωνη γνωμοδότηση του Ειδικού Οργάνου
ΚΑΣ-ΚΣΝΜ, σύμφωνα με το υπ΄αρ. 3/10-12-2020 πρακτικό, (θέμα 1ο), αποφασίζουμε:
Τον χαρακτηρισμό ως μνημείου, σύμφωνα με τις διατάξεις της παρ. 1Γ του άρθρου 6 του ν. 3028/2002 του
«Πάρκου Κολοκοτρώνη», στον Δήμο Ναυπλίου, Π.Ε.
Αργολίδας, Περιφέρειας Πελοποννήσου, φερομένης
ιδιοκτησίας Δήμου Ναυπλίου, χωρίς τις νεώτερες επεμβάσεις, διότι αποτελεί τοπόσημο για την πόλη του Ναυ-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Φεβρουαρίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 46
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 46/05.02.2021
πλίου, η κατασκευή του στις αρχές του 20ου αι. συνδέεται
με τον εορτασμό των εορτών της εκατονταετηρίδας από
την ίδρυση του ελληνικού κράτους. Επιπλέον, η χάραξη
και οι διαμορφώσεις του αποτελούν ένα ενδιαφέρον
δείγμα διαμορφώσεων κήπων στις αρχές του 20ου αι.,
και ως εκ τούτου, αποτελεί σημαντικό τεκμήριο για τη
μελέτη της εξέλιξης της περιοχής στις αρχές του 20ου αι.
από ιστορική, αρχιτεκτονική, κοινωνική και πολιτιστική
άποψη.
Η παρούσα δεν αποτελεί αναγνώριση κυριότητας ή
τίτλου ιδιοκτησίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 21 Ιανουαρίου 2021
Οι Προϊσταμένες Γενικών Διευθύνσεων
Αρχαιοτήτων και
Αναστήλωσης, Μουσείων
Πολιτιστικής Κληρονομιάς και Τεχνικών Έργων
ΠΟΛΥΞΕΝΗ
ΑΜΑΛΙΑ
ΑΔΑΜ-ΒΕΛΕΝΗ
ΑΝΔΡΟΥΛΙΔΑΚΗ
Ι
Αριθμ. 5262
(2)
Εν μέρει ανάκληση απόφασης αναδάσωσης για
έκταση 8.599,29 τ.μ., λόγω: α) μη υπαγωγής αυτής στις διατάξεις και τους περιορισμούς της
δασικής νομοθεσίας και β) μη ακριβούς εντοπισμού, στη θέση «Στρογγυλό χωράφι» περιοχής
Τοπικής Κοινότητας Αρτεμισίας, Δημοτικής Ενότητας Καλαμάτας, του Δήμου Καλαμάτας, Νομού
Μεσσηνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος.
2. Τις διατάξεις της παρ.  4 του άρθρου 44 του ν.
998/1979, όπως έχει προστεθεί με το άρθρο 36 του ν.
3698/2008 και αντικαταστάθηκε με την παρ. 3 του άρθρου 35 του ν. 4280/2014 «Περιβαλλοντική αναβάθμιση
και ιδιωτική πολεοδόμηση - Βιώσιμη ανάπτυξη οικισμών
Ρυθμίσεις δασικής νομοθεσίας και άλλες διατάξεις».
3. Τις διατάξεις των άρθρων 28 του ν. 4325/2015 «Εκδημοκρατισμός της Διοίκησης - Καταπολέμηση Γρα-
φειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις» (Α’ 47) και 24 του
ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις» (Α’ 21) με το οποίο στον
ν. 4235/2015 προστίθεται άρθρο 28Α.
4. Την υπ’  αρ. 15870/15-5-2017 απόφαση του Υπ.
Εσωτερικών «Διορισμός του Νικολάου Παπαθεοδώρου
του Αγγελάκη ως Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου»
(Υ.Ο.Δ.Δ. 250).
5. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα κυβερ-
νητικά όργανα», όπως διατηρήθηκε σε ισχύ με την παρ.
22 του άρθρου 119 του ν. 4622/2019 (Α΄ 133).
6. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
7. Τις δ/ξεις του π.δ. 139/2010 «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου».
8. Τις διαταγές του Υπουργείου Γεωργίας υπ’  αρ.:
α) 160417/1180/8-7-1980, β) 18244/3049/24-9-1980,
γ) 168692/3318/5-10-1981, δ) 85144/1468/9-9-1992
ε) 60284/365/26-1-1994, στ) οικ. 105204/2793/31-72002, ζ) την υπ’ αρ. 158/1978 γνωμοδότηση του Νομικού
Συμβουλίου του Κράτους.
9. Την υπ’  αρ. 153373/441/22-2-2017 (ΑΔΑ:
61ΤΗ4653Π8-Ω7Θ) εγκύκλιο διαταγή του Υπ.Π.ΕΝ «Περιοχές κηρυγμένων αναδασωτέων εκτάσεων στους
αναρτημένους δασικούς χάρτες»
10. Την υπ’ αρ. 5002/20-11-2007 απόφαση του Γενικού
Γραμματέα Περιφέρειας Πελοποννήσου με την οποία
κηρύχθηκε αναδασωτέα έκταση 72.076,00 στρεμμάτων
στην θέση «Μαύρα Λιθάρια, Πετρόστρουγκες, Κορφοβούνι, κ.λπ.» περιοχής Δημοτικών διαμερισμάτων Αλαγο-
νίας, Πηγών, Αρτεμισίας, Λαδά, Καρβελίου, Ελαιοχωρίου,
Καλαμάτας, Πηγαδιών, Αλτομυρών, Κέντρου, Δήμων Καλαμάτας, και Αβιας, Νομού Μεσσηνίας (Δ΄ 649).
11. Την από 19-10-2020 αίτηση του Κωνσταντίνου
Πουλουπάτη για την άρση της ανωτέρω απόφασης αναδάσωσης από έκταση στη θέση «Στρογγυλό χωράφι»
περιοχής Τοπικής Κοινότητας Αρτεμισίας, Δημοτικής
Ενότητας Καλαμάτας, του Δήμου Καλαμάτας.
12. Την υπ’ αρ. 3920/6-7-2006 πράξη χαρακτηρισμού
Δασάρχη Καλαμάτας [η οποία τελεσιδίκησε με το υπ’ αρ.
9504/29-11-2006 έγγραφο ιδίου], στην οποία η έκταση
των 8.599,29 τ.μ. χαρακτηρίστηκε ως «έκταση που δεν
είναι δάσος ή δασική» του άρθρου 3 του ν. 998/1979,
όπως τροποποιήθηκε με τον ν. 3208/2003.
13. Το γεγονός ότι η εν λόγω έκταση στον αναρτημένο δασικό χάρτη έχει τα χαρακτηριστικά φυτοκάλυψης
«Π.Α.-Α.Ν.» [με επιπλέον πληροφορία «Α.Α.»] και ως εκ
τούτου δεν έχει κυρωθεί.
14. Την υπό στοιχεία ΔΥ/1-6-2006 έκθεση - αναφορά
για το χαρακτηρισμό έκτασης, του δασολόγου Κων/νου
Φούρκα όπου σύμφωνα με την συνημμένη έκθεση φωτοερμηνείας η έκταση τα έτη 1945,1960 και 1988 είναι
ασκεπής αγρός, ενώ είναι δυνατόν να διακριθούν μεμονωμένα ελαιόδεντρα.
15. Την υπό στοιχεάι ΔΥ/23-11-2020 αναφορά της δασολόγου Άννας Στριμπάκου, στην οποία για την εν λόγω
έκταση δεν ισχύει Πρωτόκολλο Διοικητικής Αποβολής,
ούτε προέρχεται από παραχώρηση, ενώ σύμφωνα με την
συνημμένη έκθεση φωτοερμηνείας η έκταση το έτος 1997
είναι ασκεπής αγρός, ενώ είναι δυνατόν να διακριθούν
μεμονωμένα ελαιόδεντρα, ενώ το 2008, όπως και το έτος
1997, με την προσθήκη πως η ευρύτερη περιοχή εμφανίζεται κατά θέσεις καμένη από την πυρκαγιά του 2007.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 46/05.02.2021
Σήμερα η έκταση παρότι δεν φέρει την εντατική καλλιέργεια των παλαιοτέρων ετών δεν διαφέρει από τα
προηγούμενα έτη και δεν έχει απολέσει την αγροτική
της μορφή.
16. Το γεγονός ότι στο σώμα της απόφασης αναδάσωσης αναφέρεται ότι: «....στα περιγράμματα των τμημάτων
εμπεριέχονται και εκτάσεις εμβαδού 16.000 στρεμμάτων
άλλης μορφής και χρήσης (γεωργικές εκτάσεις, δρόμοι,
Ι. Μονές κ.λπ.)».
17. Την υπ’ αρ. 212073/24-11-2020 θετική εισήγηση
του Δασαρχείου Καλαμάτας.
18. Την σύμφωνη γνώμη της Διεύθυνσης Δασών Μεσσηνίας, αποφασίζουμε:
Ανακαλούμε μερικώς, σύμφωνα με τις διατάξεις της
παρ. 4 του άρθρου 44 του ν. 998/1979, όπως έχει προστεθεί με το άρθρο 36 του ν. 3698/2008 και αντικατα-
στάθηκε με την παρ. 3 του άρθρου 35 του ν. 4280/2014,
την υπ’ αρ. 5002/20-11-2007 απόφαση Γ.Γ.Π.Π. (Δ’ 649) ως
προς την έκταση εμβαδού 8.599,29 τ.μ. (οκτώ χιλιάδων
πεντακοσίων ενενήντα εννέα τετραγωνικών μέτρων και
είκοσι εννέα εκατοστών τετραγωνικού μέτρου), στη θέση
«Στρογγυλό χωράφι» περιοχής Τοπικής Κοινότητας Αρτεμισίας, Δημοτικής Ενότητας Καλαμάτας, του Δήμου
Καλαμάτας, Νομού Μεσσηνίας η οποία περιγράφεται με
στοιχεία 1, 2, 3, 4, 5, 6, 7, 8, 9, 10, 11, 12, 13, 14, 15, 16, 1
και απεικονίζεται στο από 23-11-2020 τοπογραφικό διάγραμμα με κλίμακα 1:1.000 που συνέταξε η δασολό-
γος του Δασαρχείου Καλαμάτας Άννα Στριμπάκου και
το οποίο συνοδεύει της απόφαση μας, επειδή: α) η εν
λόγω έκταση είχε ανέκαθεν αγροτική μορφή πρίν και
μετά την εκδήλωση, της πυρκαγιάς το έτος 200 7 και ως
εκ τούτου δε υπάγεται στις διατάξεις και τους περιορισμούς της  δασικής νομοθεσίας και β) δεν εντοπίζεται
και δεν περιγράφεται με ακρίβεια στο συνημμένο, στην
ανωτέρω, απόφαση, τοπογραφικό διάγραμμα.
Έχει όρια:
Ανατολικά: Ελαιώνα φερομ. ιδιοκτησίας Αθανασίου
Κάτσου.
Δυτικά: Αναδασωτέα λόγω πυρκαγιάς έκταση (αριθμ.
5002/20-11-2007 απόφαση Γ.Γ.Π.Π.).
Βόρεια: Αναδασωτέα λόγω πυρκαγιάς έκταση (αριθμ.
5002/20-11-2007 απόφαση Γ.Γ.Π.Π.).
Νότια: Αγροδασική οδό και αναδασωτέα λόγω πυρκαγιάς
έκταση (υπ΄αρ. 5002/20-11-2007 απόφαση του Γ.Γ.Π.Π.).
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη εις βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (Α’ 98).
Για την υπόλοιπη έκταση παραμένει σε ισχύ η υπ΄αρ.
5002/20-11-2007 απόφαση του Γενικού Γραμματέα Περιφέρειας Πελοποννήσου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 46/05.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 46/05.02.2021
Η απόφαση μας αυτή να δημοσιευθεί στην Εφημερίδα
της Κυβερνήσεως.
Πάτρα, 26 Ιανουαρίου 2021
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
Ι
Αριθ. 8154
(3)
Κήρυξη ως αναδασωτέας δημόσιας δασικής
έκτασης - δημοσίου δάσους εμβαδού 406,00 τ.μ.
στη θέση «Μαύρη Λίμνα» περιοχής Τοπικής Κοινότητας Χανδρινού, Δημοτικής Ενότητας Χιλιο-
χωρίων, Δήμου Πύλου - Νέστορος, Νομού Μεσσηνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος.
2. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα κυβερ-
νητικά όργανα» (Α’ 98), όπως διατηρήθηκε σε ισχύ με
την παρ. 22 του άρθρου 119 του ν. 4622/2019 (Α΄ 133).
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α΄ 87).
4. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου» (Α΄ 232).
5. Τις διατάξεις των άρθρων 28 και 28Α του ν. 4325/2015
«Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατά-
σταση αδικιών και άλλες διατάξεις» (Α΄ 47).
6. Την υπ’ αρ. 15870/15-5-2017 απόφαση Υπ. Εσωτερικών «Διορισμός του Νικολάου Παπαθεοδώρου του
Αγγελάκη ως Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου»
(Υ.Ο.Δ.Δ 250).
7. Τις διατάξεις του ν. 3208/2003 (Α’ 303).
8. Τις διατάξεις του ν. 998/1979 «Περί προστασίας των
δασών κ.λπ.» (Α’ 289) και ειδικότερα:
α) των παρ. 1 και 3 β) του άρθρου 41, της παρ. 1 του
άρθρου 38, όπως αντικαταστάθηκε από την παρ. 1 του
άρθρο 35 του ν. 4280/2014 (Α΄ 159) και από το άρθρο 32
του ν. 4342/2015 (Α΄ 143) και ισχύει και γ) της παρ. 3 του
άρθρου 70 όπως αντικαταστάθηκε από την παρ. 15 του
άρθρου 1 του ν. 3208/2003 (Α΄ 303) και ισχύει.
9. Τις διαταγές του Υπουργείου Γεωργίας υπ’ αρ.:
α) 1 60417/1180/8-7-1980, β) 1 82447/3049/24-9-1980.
10. Την υπ’  αρ. 221 525/41 95/21-9-2011 διαταγή
Υπ.Π.Ε.Κ.Α. (ΑΔΑ:4Α8Η0-ΙΔΩ).
11. Το υπ’ αρ. 153373/441/22-2-2017 έγγραφο του
Υπ.Π.ΕΝ. (ΑΔΑ:61ΤΗ4653Π8-Ω7Θ) «Περιοχές κηρυγμένων αναδασωτέων εκτάσεων στους αναρτημένους
δασικούς χάρτες».
12. Την υπ’ αρ. 219486/7-12-2020 πρόταση του Δασαρχείου Καλαμάτας περί κηρύξεως αναδασωτέας, της
αναφερομένης στο θέμα έκτασης, αποφασίζουμε:
Κηρύσσουμε ως αναδασωτέα, με σκοπό την προστασία για την επαναδημιουργία της δασικής βλάστησης,
αποτελούμενης από άτομα σχίνου, πουρναριού, κ.λπ.
που καταστράφηκε από πυρκαγιά που εκδηλώθηκε
την 28-7-2018, την δημόσια δασική έκταση - δημόσιο
δάσος εμβαδού τετρακοσίων έξι τετραγωνικών μέτρων
(406,00 τ.μ.) που βρίσκεται στη θέση «Μαύρη Λίμνα»
περιοχής Τοπικής Κοινότητας Χανδρινού, Δημοτικής
Ενότητας Χιλιοχωρίων, Δήμου Πύλου - Νέστορος του
Νομού Μεσσηνίας που προσδιορίζεται από τα στοιχεία
Α,Β,Γ,Δ,Α και έχει όρια:
Ανατολικά: Δημόσια δασική έκταση - δημόσιο δάσος.
Δυτικά: Δημόσια δασική έκταση - δημόσιο δάσος.
Βόρεια: Αγρό με ελαιόδεντρα φερομ. ιδιοκτησίας Κωνσταντίνου Γιαλλελή.
Νότια: Δημόσια δασική έκταση - δημόσιο δάσος.
Όπως φαίνεται στο από 25-11-2020 συνημμένο τοπογραφικό διάγραμμα κλίμακας 1:1.000 που συντάχθηκε
από τον Δασοπόνο του Δασαρχείου Καλαμάτας Κυριάκο
Πίκουλα και εντοπίζεται στο απόσπασμα Φ.Χ. «Κορώνη»
κλίμακας 1:50.000 και αποτελεί αναπόσπαστο μέρος της
απόφασης αυτής. Προβλέπεται φυσική αναγέννηση της
δασικής βλάστησης που καταστράφηκε.
Άσκηση αίτησης ακύρωσης κατά αυτής κατατίθεται
ενώπιον του (οικείου) Τριμελούς Εφετείου εντός εξήντα
(60) ημερών από την επόμενη της δημοσίευσης ή της
κοινοποίησής της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (Α’ 98).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 46/05.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 46/05.02.2021
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 26 Ιανουαρίου 2021
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 46/05.02.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210400046.pdf | Tokens: 17069]